b'\n_START_ARTICLE_\nThe Ghosts of Yesterday\n_START_SECTION_\nJuoni\n_START_PARAGRAPH_\nNewyorkilainen taiteilija Howard Marston (Eugene O\xe2\x80\x99Brien) p\xc3\xa4\xc3\xa4tt\xc3\xa4\xc3\xa4 tehd\xc3\xa4 itsemurhan puistossa, mutta ompelija Ruth Grahame (Norma Talmadge) pelastaa Howardin t\xc3\xa4m\xc3\xa4n aikomuksilta, ja my\xc3\xb6hemmin he avioituvat. Kun Howard alkaa maalata Ruth-vaimonsa muotokuvaa, Ruth kuolee pitk\xc3\xa4lliseen sairauteen ennen kuin maalaus ehtii valmistua. Ep\xc3\xa4toivoinen Howard muuttaa Pariisiin, miss\xc3\xa4 h\xc3\xa4n tapaa pahamaineisen kabareelaulajan Jeanne La Fleurin (Norma Talmadge), joka muistuttaa suuresti edesmennytt\xc3\xa4 Ruthia. Howard vakuuttaa Jeannen poseeraamaan Ruthin maalausta varten, ja Ruthin kiltti luonne alkaa it\xc3\xa4\xc3\xa4 Jeannessa. Howard ja Jeanne rakastuvat, mutta kun Howard alkaa tuntea pett\xc3\xa4v\xc3\xa4ns\xc3\xa4 Ruthia, h\xc3\xa4n kertoo Jeannelle rakastavansa h\xc3\xa4nt\xc3\xa4 vain h\xc3\xa4nen yhdenn\xc3\xa4k\xc3\xb6isyytt\xc3\xa4\xc3\xa4n kuolleeseen vaimoonsa. Jeanne raivostuu t\xc3\xa4st\xc3\xa4, tuhoaa maalauksen ja l\xc3\xa4htee. My\xc3\xb6hemmin Howard tajuaa rakastavan Jeannea itse\xc3\xa4\xc3\xa4n. Howard l\xc3\xb6yt\xc3\xa4\xc3\xa4 Jeannen t\xc3\xa4m\xc3\xa4n entisen kosijan, kreivi Pascal de Fondrasin (Stuart Holmes), sylist\xc3\xa4. Howardin ja kreivin painin aikana kreivi viilt\xc3\xa4\xc3\xa4 Howardin silm\xc3\xa4t. Kun Howard tajuaa sokeutuneensa, h\xc3\xa4n l\xc3\xa4hett\xc3\xa4\xc3\xa4 Jeannen tiehens\xc3\xa4. Jeanne kuitenkin palaa, koska h\xc3\xa4n on ikionnellinen siit\xc3\xa4, ett\xc3\xa4 Howard viimein rakastaa h\xc3\xa4nt\xc3\xa4.'